Åse-Marit Dobloug

Åse-Marit Dobloug (1936–2019) var en norsk politiker (H) og bonde. Hun var stortingsrepresentant for Hedmark fra 1981 til 1983.

 Liv og virke 
Hun vokste opp på slektsgården Viker i Furnes. Faren, Tore Viker, var bonde og en allsidig idrettsmann. Moren, Majen, født Olssen, var lærerinne.

21 år gammel giftet hun seg med agronom Jørgen Dobloug. Han kom fra den gamle storgården Stor-Deglum ved Furnes kirke, og de tok over hovedbølet på gården i 1968. Åse-Marit og Jørgen Dobloug var tidlig ute med gårdsturisme, i tillegg til å være blant landets største kornprodusenter.

Hun var innvalgt i Ringsaker kommunestyre og formannskap fra 1980 til 1983 og Høyres 1. vararepresentant til Stortinget fra Hedmark fra 1981 til 1989. Hun møtte fast på tinget fra 1981 til 1983, så lenge Johan C. Løken var landbruksminister. Dobloug satt i Stortingets landbrukskomité. Hun var formann i Hedmark Høyre fra 1985 til 1989 og medlem av Hedmark fylkesting og fylkesutvalg fra 1988 til 1991.

Dobloug hadde en rekke styreverv, blant annet i Statens Landbruksbank, Statens kornforretning, 4H Norge og Bøndernes Banks filial på Moelv. Hun hadde også en del styreverv innen kulturminnevern og museumsvesen, slik som styreformann ved Norsk Landbruksmuseum på Ås, styremedlem i Hedmarksmuseet, Oplandske Dampskibsselskap og medlem av nasjonalkomiteen for UNESCO.

Referanser

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Hedmark
Kategori:Stortingsrepresentanter 1981–1985
Kategori:Lokalpolitikere i Ringsaker
Kategori:Høyre-politikere i Hedmark
Kategori:Norske bønder
Kategori:Personer fra Ringsaker kommune